Paġna It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: Permezz tal-ittra bid-data tat-28 ta' Settembru 2015 riprodotta fil-lingwa awtentika fil-paġni ta' wara dan is-sommarju, il-Kummissjoni nnotifikat lill-Irlanda bid-deċiżjoni tagħha li tagħti bidu għall-proċedura stipulata fl-Artikolu 108(2) tat-Trattat dwar il-Funzjonament tal-Unjoni Ewropea dwar il-miżura msemmija hawn fuq. Il-partijiet interessati jistgħu jibagħtu l-kummenti tagħhom dwar l-għajnuna li dwarha l-Kummisjoni qed tibda l-proċedura, fi żmien xahar mid-data tal-pubblikazzjoni ta' dan is-sommarju u tal-ittra segwenti, lil: Dawn il-kummenti jiġu kkomunikati lill-Irlanda. Il-parti interessata li tagħmel il-kummenti tista' titlob bil-miktub biex l-identità tagħha tibqa' kunfidenzjali, filwaqt li tagħti r-raġunijiet għat-talba. Skont ilment li rċeviet il-Kummissjoni, il-fatt li t-taxxa mhijiex tintalab lill-passiġġieri fi trasferiment u fi tranżitu jikkostitwixxi f'għajnuna illegali u mhux kompatibbli mill-Istat mogħtija b'mod partikolari lill-Awtorità tal-Ajruport ta' Dublin, u lill-Aer Lingus, li tħaddem proporzjon għoli ta' titjiriet li jġorru passiġġieri fi trasferiment jew fi tranżitu. L-ilmentatur jikkalkola li l-esklużjoni tal-passiġġieri fi trasferiment u fi tranżitu mit-taxxa tirriżulta f'għajnuna mill-Istat li tammonta għal mill-inqas EUR 8,6 miljun fis-sena. Skont l-awtoritajiet Irlandiżi, l-esklużjoni tat-traffiku ta' trasferiment u ta' tranżitu mill-kamp ta' applikazzjoni tat-taxxa hija intiża biex tiġi żgurata ċ-ċarezza tal-applikazzjoni u biex tiġi evitata l-applikazzjoni żejda tat-taxxa, jiġifieri li jiġi żgurat li persuna ma tkunx ġiet diskriminata jekk kellha tieqaf f'ajruport li ma kienx id-destinazzjoni finali tagħha u tali waqfa kienet meħtieġa biex tasal sad-destinazzjoni finali jewbiex taqbad il-linja tal-ajru tal-vjaġġ lejn destinazzjoni finali inkluża waqfa. L-informazzjoni provduta mill-Irlanda tissuġġerixxi li l-ewwel fażi ta' vjaġġ b'waqfa fl-Irlanda kienet eżenta mit-taxxa. L-awtoritajiet Irlandiżi infurmaw lill-Kummissjoni li huma kienu lesti jesploraw kif tista' ssir emenda xierqa lil-leġislazzjoni fiskali tagħhom biex ineħħu l-kundizzjoni ta' "single-booking". F'dan il-każ, id-determinazzjoni dwar jekk il-miżuri allegati jikkostitwixxux f'għajnuna tal-Istat jorbtu fuq jekk il-miżura tkunx selettiva. Jekk wieħed jassumi li s-sistema ta' referenza ta' tassazzjoni hija taxxa li tinġabar fuq kull tluq ta' passiġġier fuq inġenju tal-ajru minn ajruport li jinsab fl-Irlanda, huwa meħtieġ li jiġi determinat fir-rigward ta' din is-sistema fiskali dwar jekk kull vantaġġ mogħti permezz tal-miżura fiskali inkwistjoni jistax ikun selettiv billi jiġi muri li l-miżura tidderoga mill-imsemmija sistema komuni sa fejn hija tiddistingwixxi bejn operaturi ekonomiċi li, fid-dawl tal-għan assenjat lis-sistema tat-taxxa tal-Istat Membru kkonċernat, huma f'sitwazzjoni fattwali u legali komparabbli. B'mod partikolari, jista' jkun adatt li ssir distinzjoni bejn is-sitwazzjoni legali u fattwali ta' linji tal-ajru li tipprovdi biss servizzi minn punt għal ieħor minn dak ta' linji tal-ajru li wkoll jipprovdu servizzi li jinvolvu trasferiment jew tranżitu fl-ajruporti fl-Irlanda. Is-sitwazzjoni legali u fattwali ta' impriżi bħal dawn madankollu hija differenti f'diversi aspetti: Pereżempju, fi vjaġġ kollu li jinvolvi tnejn jew aktar segmenti jinbiegħ bħala wieħed u jista' jsir il-vjaġġ b'biljett wieħed, il-passiġġieri normalment ma jkollhomx għalfejn jieħdu lura l-bagalji tagħhom waqt it-trasferiment, u l-kontrolli fuq il-passiġġieri u l-bagalji tipikament ikunu differenti. Barra minn hekk, il-mudelli tan-negozju ta' linji tal-ajru li jiffokaw fuq is-servizzi minn punt għal punt u fuq dawk li joperaw is-servizzi li jistgħu jinvolvu trasferiment jew transitu, huma wkoll differenti ħafna. Madanakollu, in-nuqqas ta' applikazzjoni tat-taxxa fuq it-traffiku ta' passiġġieri fi trasferiment u fi transitu jidher li jikkostitwixxi f'għajnuna tal-Istat li dwaru hemm dubji dwar il-kompatibbiltà mas-suq intern. Skont l-Artikolu 14 tar-Regolament tal-Kunsill (KE) Nru 659/1999, kull għajnuna illegali tista' tkun soġġetta għal irkupru mingħand il-benefiċjarju. Permezz tal-ittra tal-4 ta' Diċembru 2015 riprodotta fil-lingwa awtentika fil-paġni li jsegwu dan is-sommarju, il-Kummissjoni nnotifikat lir-Renju tad-Danimarka bid-deċiżjoni tagħha li tibda l-proċedura stipulata fl-Artikolu 108(2) tat-Trattat dwar il-Funzjonament tal-Unjoni Ewropea dwar il-miżura msemmija hawn fuq. Il-partijiet interessati jistgħu jibagħtu l-kummenti tagħhom fir-rigward tal-miżura tal-għajnuna, li fir-rigward tagħha l-Kummissjoni se tibda l-proċedura fi żmien xahar mid-data tal-pubblikazzjoni ta' dan is-sommarju u tal-ittra segwenti, lil: Dawn il-kummenti jintbagħtu lid-Danimarka. Il-parti interessata li tibgħat il-kummenti tista' titlob bil-miktub biex l-identità tagħha tibqa' kunfidenzjali, filwaqt li tagħti r-raġunijiet għat-talba. Vestjysk Bank bħalissa huwa l-għaxar l-akbar bank fid-Danimarka bil-preżenza reġjonali ewlenija tiegħu f'Jutland u Funen. Vestjysk Bank huwa kkwotat fil-Borża ta' Copenhagen. F'Ġunju 2015, il-bank kellu total tal-karta tal-bilanċ ta' DKK 22 102 miljun. Fl-2012, Vestjysk Bank irċieva miżuri ta' għajnuna mill-Istat li kienu jikkonsistu fi: (1) l-injezzjoni ta' kapital ta' DKK 166 miljun (EUR 22 miljun); (2) il-bejgħ ta' partiċipazzjoni finanzjarja minoritarja bl-ammont ta' DKK 175 miljun (EUR 23 miljun) li l-bank għandu f'Istituzzjoni ta' Kreditu Ipotekarju Daniż lill-Bank Ċentrali Daniż; u (3) garanziji tal-Istat Individwali għal bonds ġodda sa DKK 6 800 miljun (EUR 906 miljun). It-total tal-miżuri għall-għajnuna mill-Istat kienu jammontaw għal DKK 8 941 miljun (EUR 1,2 biljun). Fid-dawl tal-miżuri ta' għajnuna, id-Deċiżjoni ta' Salvataġġ enfasizzat li l-pjan ta' ristrutturar jeħtieġ juri l-vijabbiltà fit-tul tal-bank. Il-verżjonijiet riveduti tal-pjan ta' ristrutturar iffokaw fuq: il-proġettazzjonijiet tal-profitt u tat-telf tal-karta tal-bilanċ tal-bank, li fost kwistjonijiet oħrajn jassumu li l-bank se jkompli jnaqqas it-telf minn indeboliment sinifikanti tiegħu u l-ispejjeż operattivi tiegħu biex jirritorna għall-profittabilità. F'dan l-istadju, il-Kummissjoni mhix f'pożizzjoni li tikkonkludi li l-pjan ta' ristrutturar attwali huwa tali li jiżgura l-vijabbiltà fit-tul ta' Vestjysk Bank inġenerali u l-ħlas lura tal-Għajnuna mill-Istat. Din il-valutazzjoni hija bbażata fuq għadd ta' nuqqasijiet tal-abbozz ta' pjan ta' ristrutturar. L-indeboliment tas-self sinifikanti f'wieħed mill-oqsma ewlenin ta' attività tal-bank (l-agrikoltura, il-kaċċa, il-forestrija u s-sajd), flimkien ma' pressjoni kompetittiva kbira fuq marġnijiet jissuġġerixxi li l-profil tar-riskju tal-bank u l-vijabbiltà fit-tul tiegħu għadhom taħt pressjoni. Barra minn hekk, il-pjan ta' ristrutturar attwali jqajjem tħassib peress li ma jipprovdix biżżejjed informazzjoni biex jiżgura r-ritorn għall-vijabbiltà tal-bank u ma jippermettix lill-Kummissjoni tikkonkludi li t-tgħawwiġ fil-kompetizzjoni huwa limitat għal ammont minimu. Il-Kummissjoni tikkonkludi wkoll li waħda mit-tranżazzjonijiet ta' riakkwist mill-bank wasslet għal ammont mhux suffiċjenti ta' qsim tal-piżijiet. Il-Kummissjoni għaldaqstant iddeċidiet li tniedi l-proċedura stabbilita fl-Artikolu 108(2) tat-Trattat dwar il-Funzjonament tal-Unjoni Ewropea.
Extracted from C_220_2016.html